L 219/36 Jurnalul Oficial al Uniunii Europene 24.8.2007 DECIZIA COMISIEI din 21 iunie 2007 privind ajutorul de stat C 17/2006 (ex N 3/2006), ajutor pentru formare în favoarea Autoeuropa — Automoveis Lda, Portugalia [notificată cu numărul C(2007) 3130] (Numai textul în limba portugheză este autentic) (Text cu relevanță pentru SEE) (2007/583/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte obser- vațiile în conformitate cu dispozițiile menționate (!) și având în vedere observațiile acestora, întrucât: L PROCEDURĂ (1) Prin scrisoarea din 27 decembrie 2005 (înregistrată ca fiind primită la data de 4 ianuarie 2006), Portugalia a notificat Comisia cu privire la intenția sa de a acorda un ajutor în valoare de 3 552423 EUR în favoarea Autoeuropa — Automoveis Lda („Autoeuropa”), destinat unui program de formare pe care respectiva companie intenționa să-l pună în aplicare. Comisia a solicitat Portu- galiei informații suplimentare prin scrisoarea din 31 ianuarie 2006, căreia Portugalia i-a răspuns prin scri- soarea din 9 martie 2006 (înregistrată ca fiind primită la data de 23 martie). (2)  Prin scrisoarea din 16 mai 2006, Comisia a informat Portugalia că a hotărât să inițieze procedura stabilită la articolul 88 alineatul (2) din Tratatul CE în ceea ce priveşte ajutorul. Autorităţile portugheze și-au prezentat observațiile în conformitate cu această procedură prin scrisoarea din 31 august 2006. (3) Decizia Comisiei de a iniția procedura a fost publicată în Jurnalul Oficial al Uniunii Europene (?). Comisia a invitat părțile interesate să își prezinte observațiile. (4)  Comisia a primit observații de la părțile interesate. Aceasta le-a înaintat Portugaliei, căreia i s-a oferit ocazia de a reacționa; observațiile din partea Portugaliei au fost primite prin scrisoarea din 13 noiembrie 2006. Comisia a solicitat Portugaliei informații suplimentare prin scrisoarea din 2 februarie 2007. () JO C 177, 29.7.2006, p. 25. () A se vedea nota de subsol 1. I. RETRAGEREA NOTIFICĂRII (5) Prin scrisoare din 4 mai 2007, Portugalia a informat Comisia despre faptul că ajutorul notificat nu va mai fi pus în aplicare, deoarece Autoeuropa şi-a modificat proiectul de formare și, în consecinţă, notificarea şi-a pierdut obiectul. (6)  Comisia subliniază că, în conformitate cu articolul 8 din Regulamentul (CE) nr. 659/1999 al Consiliului (?), statul membru în cauză îşi poate retrage notificarea în timp util, înainte ca o decizie cu privire la ajutor să fie luată de către Comisie. În conformitate cu articolul 8 alineatul (2), în cazurile în care Comisia a inițiat procedura formală de investigare, îi revine şi obligația de a încheia procedura. (7)  În consecinţă, Comisia a decis să încheie procedura formală de investigare în temeiul articolului 88 alineatul (2) din Tratatul CE cu privire la ajutorul în cauză, având în vedere că Portugalia şi-a retras noti- ficarea, ADOPTĂ PREZENTA DECIZIE: Articolul 1 În conformitate cu articolul 88 alineatul (2) din Tratatul CE și având în vedere că Portugalia și-a retras notificarea, Comisia încheie procedura formală de investigare în ceea ce priveşte ajutorul pentru formare pe care Portugalia intenționa să îl acorde în favoarea Autoeuropa — Autombveis Lda. Articolul 2 Prezenta decizie se adresează Portugaliei. Adoptată la Bruxelles, 21 iunie 2007. Pentru Comisie Neelie KROES Membru al Comisiei (') Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 93 din Tratatul CE (JO L 83, 27.3.1999, p. 1).